Мы мазэм щыIэну спорт зэхьэзэхуэхэр
1. Кавказ Ищхъэрэ федеральнэ щIыналъэм стIолыщхьэ теннисымкIэ и чемпионат Налшык къалэ и Универсальнэ спорт комплексым (Лениным и проспект, 8 «А») щIышылэм и 16 — 19-хэм щокIуэкI.
2. 1997 — 1999 гъэхэм къалъхуа хъыджэбз цIыкIухэмрэ щIалэ цIыкIухэмрэ Кавказ Ищхъэрэ федеральнэ щIыналъэм дзюдомкIэ пашэныгъэ къыщахьынымкIэ я зэхьэзэхуэ «Налшык» спорт комплексым (Тамань Дивизэм и уэрам, 35) щIышылэм и 18 — 19-хэм щекIуэкIынущ.
3. Налшык къалэ и школакIуэхэм шашкэхэмкIэ я 12-нэ спартакиадэ «Ладья» сабий-ныбжьыщIэ шахмат-шашкэ клубым щIышылэм и 22 — 23-хэм щызэхэтынущ.
4. 1996-1997 гъэхэм къалъхуа ныбжьыщIэхэм Къэбэрдей-Балъкъэрым алыдж-урым бэнэкIэмкIэ пашэныгъэр къыщыхьынымкIэ я зэхьэзэхуэ СпортымкIэ уардэунэм (Балъкъэр уэрам, 1) щIышылэм и 22 — 23-хэм щыIэнущ.
5. 1997 — 1999 гъэхэм къалъхуа ныбжьыщIэхэм Кавказ Ищхъэрэ федеральнэ щIыналъэм дзюдомкIэ пашэныгъэ къыщыхьынымкIэ я зэхьэзэхуэ «Налшык» спорт комплексым (Тамань дивизэм и уэрам, 35) щIышылэм и 22 — 24-хэм щекIуэкIынущ.
6. 1998 — 1999 гъэхэм къалъхуа ныбжьыщIэхэм Къэбэрдей-Балъкъэрым боксымкIэ пашэныгъэр къыщыхьынымкIэ я зэхьэзэхуэ щIышылэм и 22 — 24-хэм Налшык къалэ щызэхэтынущ.
7. «Кавказым наркотикрэ терроризмэрэ щремыIэ» ныбжьыщIэхэм бгы-лыжэ спортымкIэ я зэхьэзэхуэ щIышылэм и 24-м Терскол щыIэнущ.
8. Атлетикэ хьэлъэмкIэ (цIыхухъухэри цIыхубзхэри) КъБР-м и чемпионатрэ илъэс 17 ныбжьым нэсхэр зыхиубыдэ, республикэм пашэныгъэр къыщыхьынымкIэ зэхьэзэхуэрэ Тырныауз къалэ дэт «Геолог» спорт комплексым щIышылэм и 25 — 26-хэм щекIуэкIынущ.
Гъэунэ Светланэ.
